b'\n_START_ARTICLE_\nHavana Club\n_START_SECTION_\nHavana Club Anejo Blanco\n_START_PARAGRAPH_\nHavana Club A\xc3\xb1ejo Blanco este varianta de baz\xc4\x83. Este un rom perfect pentru mixuri. U\xc8\x99or de b\xc4\x83ut \xc8\x99i amestecat dar \xc8\x99i aromatic, acest rom are o tent\xc4\x83 proaspat\xc4\x83, cu note de vanilie \xc8\x99i cire\xc8\x99e coapte. Gustul este fructat \xc8\x99i este o baz\xc4\x83 perfecta pentru Mojito sau Cuba Libre.\n_START_SECTION_\nHavana Club Anejo Especial\n_START_PARAGRAPH_\nHavana Club Anejo Especial este un rom auriu premium. Este un amestec de romuri vechi \xc8\x99i noi, dar nu mai pu\xc8\x9bin de 5 ani \xc8\x99i maturate \xc3\xaen butoaie de stejar. Are o aroma reminiscent\xc4\x83 de zah\xc4\x83r de trestie, cu accente de miere, vanilie \xc8\x99i scor\xc8\x9bi\xc8\x99oar\xc4\x83.\n_START_SECTION_\nHavana Club Anejo 7 Anos\n_START_PARAGRAPH_\nEste cel mai prestigios rom cubanez. Are culoarea mahonului. Este un amestec de romuri vechi, \xc3\xaenvechite minimum 7 ani. Havana Club Anejo 7 Anos are un buchet intens, cu note de cedru \xc8\x99i tabac \xc8\x99i finsh de fructe caramelizate._NEWLINE_Havana Club face parte din portofoliul Pernod Ricard. Anual, la nivel mondial, se comercializeaz\xc4\x83 peste 2 milioane de l\xc4\x83zi de 9 litri (peste 18 milioane de litri).\n_START_SECTION_\nHavana Club\n_START_PARAGRAPH_\n\xc3\x8entr-un pahar tip Collins (sond\xc4\x83) plin cu ghea\xc8\x9b\xc4\x83, se toarn\xc4\x83 50 ml rom Havana Club, Coca Cola dup\xc4\x83 care se stoarce o felie de lime. Se adaug\xc4\x83 dou\xc4\x83 paie \xc8\x99i se serve\xc8\x99te.\n_START_SECTION_\nMojito\n_START_PARAGRAPH_\n\xc3\x8entr-un pahar tip Collins (sond\xc4\x83) se adaug\xc4\x83 8-10 frunze de ment\xc4\x83 dup\xc4\x83 care se zdrobesc u\xc8\x99or, se storc 2-3 felii lime, se umple paharul cu ghea\xc8\x9b\xc4\x83, se adaug\xc4\x83 50 ml Havana Club, ap\xc4\x83 mineral\xc4\x83 \xc8\x99i 15 \xe2\x80\x93 20 ml sirop de zah\xc4\x83r. Se decoreaz\xc4\x83 cu frunz\xc4\x83 de ment\xc4\x83.\n_START_SECTION_\nOld Rose Daiquiri\n_START_PARAGRAPH_\n\xc3\x8entr-un shaker jum\xc4\x83tate plin cu ghea\xc8\x9b\xc4\x83 se adaug\xc4\x83 o linguri\xc8\x9b\xc4\x83 de zah\xc4\x83r, 10 ml suc lime (2 felii lime stoarse), 20 ml sirop c\xc4\x83p\xc8\x99uni \xc8\x99i 60 ml Havana Club. Se agit\xc4\x83, se strecoar\xc4\x83 \xc3\xaentr-un pahar tip cocktail (Martini) \xc8\x99i se decoreaz\xc4\x83 cu o cirea\xc8\x99\xc4\x83 confiat\xc4\x83 sau c\xc4\x83p\xc8\x99uni.\n_START_SECTION_\nCulto a la Vida\n_START_PARAGRAPH_\n\xc3\x8entr-un shaker pe jum\xc4\x83tate plin cu ghea\xc8\x9b\xc4\x83, se adaug\xc4\x83 o linguri\xc8\x9b\xc4\x83 de zah\xc4\x83r, 15 ml suc de lime (2 felii stoarse), 120 ml suc de afine 60 ml rom Havana Club. Se agit\xc4\x83 \xc8\x99i se strecoar\xc4\x83 \xc3\xaentr-un pahar tip Collins (sond\xc4\x83) plin cu ghea\xc8\x9b\xc4\x83. Se decoreaz\xc4\x83 cu o felie de lime.'